సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆసీస్ గడ్డపై భారత్‌కిదే మంచి ఛాన్స్: ధావన్
ఆస్ట్రేలియా గడ్డపై టెస్టు సిరీస్‌ గెలిచేందుకు భారత్‌కి ఇదే మంచి అవకాశం. గత కొంతకాలంగా టీమిండియా అత్యుత్తమ క్రికెట్ ఆడుతోంది. బ్యాటింగ్, బౌలింగ్, ఫీల్డింగ్ విభాగాల్లోనూ మెరుగ్గా రాణిస్తోంది.  -శిఖర్ ధావన్
Samayam Telugu | Updated:
Nov 28, 2018, 01:36PM IST
ఆస్ట్రేలియా గడ్డపై టెస్టు సిరీస్‌ గెలిచేందుకు భారత్ జట్టుకి ఇదే మంచి అవకాశమని ఓపెనర్ శిఖర్ ధావన్ అభిప్రాయపడ్డాడు. ఈ ఏడాది ఇంగ్లాండ్ పర్యటనలో నిరాశపరిచిన శిఖర్ ధావన్‌ను ఆ తర్వాత వెస్టిండీస్, తాజాగా ఆస్ట్రేలియాతో టెస్టు సిరీస్‌కి భారత సెలక్టర్లు ఎంపిక చేయలేదు. ఇంగ్లాండ్‌తో నాలుగు టెస్టుల్లో అవకాశం దక్కించుకున్న శిఖర్ ధావన్ ఎనిమిది ఇన్నింగ్స్‌ల్లో కలిపి చేసిన పరుగులు 162 మాత్రమే..! అయితే.. ధావన్‌తో పాటు పేలవ ఫామ్‌ కారణంగా ఇంగ్లాండ్ పర్యటనలో వేటుకి గురైన మురళీ విజయ్‌ని మాత్రం ఆసీస్ పర్యటనకి సెలక్టర్లు ఎంపిక చేయడం విశేషం.
టెస్టు జట్టులో స్థానం కోల్పోవడంపై తాజాగా శిఖర్ ధావన్ మాట్లాడుతూ ‘టెస్టు టీమ్‌లో చోటు దక్కనందుకు బాధగా ఉంది. కానీ.. కెరీర్‌లో ఇలాంటి చేదు అనుభవాల్ని దాటుకుంటూ ముందుకు వెళ్లక తప్పదు. ప్రస్తుతానికి నా ఆటని ఎంజాయ్ చేస్తున్నా. మ్యాచ్‌లు లేని సమయంలో.. కుటుంబంతో గడుపుతున్నా. నేను ఇలా హ్యాపీ మూడ్‌లో ఉన్నప్పుడు.. అన్నీ మంచే జరుగుతాయని నా నమ్మకం. ఇక ఆస్ట్రేలియా గడ్డపై టెస్టు సిరీస్‌ గెలిచేందుకు భారత్‌కి ఇదే మంచి అవకాశం. గత కొంతకాలంగా టీమిండియా అత్యుత్తమ క్రికెట్ ఆడుతోంది. బ్యాటింగ్, బౌలింగ్, ఫీల్డింగ్ విభాగాల్లోనూ మెరుగ్గా రాణిస్తోంది. ఆసీస్‌పైనా ఇదే నిలకడని ప్రదర్శిస్తే.. సిరీస్ గెలవడం పెద్ద కష్టమేమీ కాదు’ అని శిఖర్ ధావన్ అభిప్రాయపడ్డాడు.